stanford-oval/wikipedia huggingface dataset:
הילד מעבר לרחוב
עלילה

דוד (שאול שלחין) הוא ילד בן 12 החי עם אביו (אריה אליאס) קשה היום והאלכוהוליסט, אשר אינו שם לב כיצד בנו מתדרדר לעבריינות. האב מכה את בנו ואינו מאמין לדבריו. את הקִרבה והחיבה היחידים מצליח הילד לקבל מכלבתו הנאמנה ומבת כיתתו, ילדה נכה, בת יחידה למשפחה מבוססת. העלילה מסתבכת כאשר דוד משתתף (בתור צופה מתריע) בפריצה של עבריינים צעירים לקיוסק. בעקבות גילוי הפריצה הוא בורח מפחד ידו הקשה של אביו. זה, רואה לבסוף את התדרדרות בנו ומנסה לשנות את גישתו אל הילד.
שחקנים

| שחקן | תפקיד |
| --- | --- |
שאול שלחין: דוד
אריה אליאס: אבא של דוד
יעקב בנאי: מוכר במכולת
דוד ברוך: אביה של תמר
חנה שלחין: תמר
הערות שוליים

↑  על פי סדרת הטלוויזיה "סרט שחור לבן", ערוץ 8, שודר ב-26 במרץ 2011
↑  מרגוט קלאוזנר חזרה עם שני פרסים, דבר, 12 באוגוסט 1966
הארמייה השביעית (האימפריה הגרמנית)

| --- | --- |

סמל המטה הכללי הגרמני
 פרטים
 מדינה:  האימפריה הגרמנית האימפריה הגרמנית
 שיוך:   צבא הקיסרות הגרמנית
 סוג:  ארמייה
 אירועים ותאריכים
 תקופת הפעילות:  2 באוגוסט 1914 – 1 בינואר 1919 (4 שנים)
 מלחמות:  מלחמת העולם הראשונה
 פיקוד
 מפקדים
הארמייה השביעית הייתה ארמייה גרמנית שפעלה במלחמת העולם הראשונה בחזית המערבית.
היסטוריה

מפקדה של הארמייה בתחילת הקרבות היה יוזיאס פון הרינגן. במסגרת תוכנית הפלישה הגרמנית לצרפת הוצבה הארמייה באגף השמאלי הקיצוני, באזור אלזס. עם פרוץ המלחמה, הדפה הארמייה את הכוחות הצרפתיים שפלשו לאלזס במסגרת קרב מילוז. לאחר מכן בקרב לורן שנערך באוגוסט 1914 בלמו הארמייה והארמייה השישית את המתקפה הצרפתית, תוך שימוש בטקטיקת נסיגה ומשיכת הכוחות התוקפים לעמדות הגנה מוכנות מראש.
לאחר הכישלון בקרב על המארן הועברה הארמייה צפונה, והגיעה בדיוק בזמן לבלום את כוחות מדינות ההסכמה בקרב על האן. הארמייה השתתפה במרוץ אל הים, ובכלל זה בקרב אראס.
ב-28 באוגוסט 1916 מונה פון הרינגן למפקד מפקדת הגנת החופים, ובמקומו מונה למפקד הארמייה גנרל ריכרד פון שוברט. ב-11 במרץ 1917 פרש פון שוברט מהפיקוד על הארמייה, ובמקומו מונה למפקד הארמייה גנרל מקס פון בהן.
באפריל 1917 הותקפה הארמייה השביעית בידי כוחות צרפתיים במהלך מתקפת ניוול, ובכלל זה בקרב השני על האן.
במהלך שנת 1918 פעלה הארמייה במסגרת קבוצת הארמיות של וילהלם, נסיך הכתר של גרמניה. ב-15 - 17 ביולי 1918 השתתפו כוחות הארמייה במתקפה הגרמנית על המארן. ב-6 באוגוסט 1918 מונה פון בהן למפקד קבוצת ארמיות פון בהן, ובמקומו מונה למפקד הארמייה גנרל מגנוס פון אברהרדט. ב-15 באוקטובר 1918 חזר פון בהן לפקד על הארמייה עד לסיום המלחמה.
לאחר כניעת גרמניה בנובמבר 1918, הוחלט על פירוק הצבא הגרמני. בעקבות כך פורקה הארמייה השביעית ב-1 בינואר 1919.
סדר הכוחות > אוגוסט 1914

בקרב לורן באוגוסט 1914, כללה הארמייה את היחידות הבאות:
| ארמייה | קורפוס | דיוויזיה |
| --- | --- | --- |
| הארמייה השביעית | הקורפוס ה-14 | הדיוויזיה ה-28 |
| הארמייה השביעית | הקורפוס ה-14 | הדיוויזיה ה-29 |
| הארמייה השביעית | הקורפוס ה-15 | הדיוויזיה ה-30 |
| הארמייה השביעית | הקורפוס ה-15 | הדיוויזיה ה-39 |
| הארמייה השביעית | קורפוס המילואים ה-14 | דיוויזיית המילואים ה-26 |
| הארמייה השביעית | קורפוס המילואים ה-14 | דיוויזיית המילואים ה-28 |
| הארמייה השביעית | עתודות הארמייה | דיוויזיית התחלופה ה-19 |
| הארמייה השביעית | עתודות הארמייה | דיוויזיית התחלופה הבווארית |
| הארמייה השביעית | עתודות הארמייה | חטיבת הלאנדווהר המעורבת ה-60 |
סדר הכוחות > 30 באוקטובר 1918

בסוף המלחמה, כללה הארמייה את היחידות הבאות:
| ארמייה | קורפוס | דיוויזיה |
| --- | --- | --- |
| הארמייה השביעית | הקורפוס ה-17 | דיוויזיית המילואים ה-24 |
| הארמייה השביעית | הקורפוס ה-17 | הדיוויזיה ה-86 |
| הארמייה השביעית | הקורפוס ה-17 | שליש מדיוויזיית המילואים ה-10 |
| הארמייה השביעית | הקורפוס ה-3 | שליש מדיוויזיית המילואים ה-10 |
| הארמייה השביעית | הקורפוס ה-3 | הדיוויזיה ה-26 |
| הארמייה השביעית | הקורפוס ה-3 | הדיוויזיה ה-227 |
| הארמייה השביעית | הקורפוס ה-3 | דיוויזיית הצי ה-3 |
| הארמייה השביעית | קורפוס המילואים ה-8 | הדיוויזיה ה-84 |
| הארמייה השביעית | קורפוס המילואים ה-8 | הדיוויזיה ה-19 |
| הארמייה השביעית | קורפוס המילואים ה-8 | הדיוויזיה הבווארית ה-2 |
| הארמייה השביעית | קורפוס המילואים ה-8 | שליש מדיוויזיית המילואים ה-10 |
| הארמייה השביעית | הקורפוס ה-65 | הדיוויזיה ה-5 |
| הארמייה השביעית | הקורפוס ה-65 | דיוויזיית המשמר ה-4 |
| הארמייה השביעית | הקורפוס ה-65 | הדיוויזיה ה-216 |
| הארמייה השביעית | הקורפוס ה-65 | הדיוויזיה ה-50 |
| הארמייה השביעית | הקורפוס ה-7 | ללא יחידות תחתיו |
| הארמייה השביעית | עברה לפלגת הארמייה A | הדיוויזיה ה-24 |
מפקדים

יוזיאס פון הרינגן (2 באוגוסט 1914 - 28 באוגוסט 1916)
ריכרד פון שוברט (28 באוגוסט 1916 - 11 במרץ 1917)
מקס פון בהן (11 במרץ 1917 - 6 באוגוסט 1918)
מגנוס פון אברהרדט (6 באוגוסט 1918 - 15 באוקטובר 1918)
מקס פון בהן (15 באוקטובר 1918 - 1 בינואר 1919)
ראו גם

החזית המערבית במלחמת העולם הראשונה
הארמייה השביעית (וורמאכט)
הארמייה השישית (איטליה)

|  פרטים |
| --- | --- |
 מדינה:  ממלכת איטליה ממלכת איטליה
 שיוך:   הצבא המלכותי האיטלקי
 סוג:  ארמייה
 אירועים ותאריכים
 תקופת הפעילות:  1916   1938 – 1918   1943
 מלחמות:  מלחמת העולם הראשונה מלחמת העולם השנייה
 פיקוד
 מפקדים
 
הארמייה השישית של הצבא האיטלקי (באיטלקית: Armata 6), הייתה ארמייה איטלקית שלחמה במהלך מלחמת העולם הראשונה נגד מעצמות המרכז, ופורקה עם סיום המלחמה. הוקמה מחדש במהלך מלחמת העולם השנייה, ולחמה לצד מדינות הציר במהלך הפלישה לסיציליה.
היסטוריה > מלחמת העולם הראשונה

הארמייה הוקמה לראשונה ב-1 בדצמבר 1916, בעיצומה של מלחמת העולם הראשונה, והועמדה תחת פיקודו של אטורה מאמברטי. הארמייה לחמה ביוני 1917 בקרב הר אורטיגרה וספגה בו אבדות כבדות, ובעקבות כך פורקה הארמייה ב-20 ביולי אותה שנה.
לאחר התבוסה האיטלקית בקרב קפורטו בנובמבר 1917 הוקמה הארמייה מחדש, והועמדה תחת פיקודו של לוקה מונטורי. הארמייה לחמה בקרב הנהר פיאווה ובקרב ויטוריו ונטו, ובנובמבר 1918 עם סיום המלחמה פורקה הארמייה.
היסטוריה > מלחמת העולם השנייה

ב-10 בנובמבר 1938 הוקמה ארמיית הפו, והועמדה תחת פיקודו של אטורה בסטיקו. הארמייה נפרסה בעמק הפו, והיוותה עתודה משוריינת של המטכ"ל האיטלקי. ב-6 בנובמבר 1940 שונה שם הארמייה לארמייה התשיעית שהועברה לאלבניה. בהמשך הוקמה ארמיית הפו מחדש, והופקדה על הגנת דרום איטליה סיציליה וסרדיניה. ביוני 1943 מונה אלפרדו גוצוני למפקד הארמייה, ושמה שונה לארמייה השישית. הארמייה ספגה אבדות כבדות במהלך פלישת בעלות הברית לסיציליה, ומאוחר יותר, כאשר הוורמאכט פלש לאיטליה, נכנעה כל הארמייה לגרמנים.
מפקדים > מלחמת העולם הראשונה

אטורה מאמברטי (1 בדצמבר 1916 - 20 ביולי 1917)
לוקה מונטורי (נובמבר 1917 - נובמבר 1918)
מפקדים > מלחמת העולם השנייה

אטורה בסטיקו (1938–1939)
מריו ורקלינו (1939–1940)
פרנסיסקו זינגאלאס (1940–1941)
איצו רוסי (1941–1943)
מריו רואטה (פברואר 1943 - יוני 1943)
אלפרדו גוצוני (יוני 1943 - ספטמבר 1943)
הערות שוליים

↑  ארמיית הפו באתר אקסיס היסטורי
הגופה בחדר הספריה

| --- | --- |

 מידע כללי
 מאת:  אגתה כריסטי
 שפת המקור:  אנגלית
 סוגה:  רומן בלשי
 הוצאה
 הוצאה:  Dodd, Mead & Co.
 תאריך הוצאה:  פברואר 1942
 מספר עמודים:  245
 הוצאה בעברית
 הוצאה:  הגופה בחדר הספריה
 תאריך:  1960
 תרגום:  מ. מזרחי
 סדרה
 ספר קודם:  גיס חמישי
 הספר הבא:  תעלומת סודות העבר
הגופה בחדר הספרייה (באנגלית: The Body in the Library) היא יצירה מסוגת סיפורת בלשים מאת אגתה כריסטי, שפורסמה לראשונה בארצות הברית על ידי Dodd, Mead & Co. בפברואר 1942 ובממלכה המאוחדת על ידי Collins Crime Club במאי באותה השנה. המהדורה האמריקאית תומחרה ב-2.00 דולרים, בעוד שהמהדורה הבריטית תומחרה בשבעה שילינג ושישה פני. ברומן מופיעה הבלשית החובבת והבדיונית שלה, ג'יין מארפל, המוכרת גם בשם "גברת מארפל".
תקציר העלילה

העוזרת באולם גוסינגטון מעירה את גברת באנטרי באומרה, "יש גופה בספרייה!". כתוצאה מכך, מעירה דולי באנטרי את בעלה, קולונל ארתור באנטרי ואומרת לו לרדת למטה. הוא מוצא גופה של אישה צעירה על שטיח הקמין בספרייה, כשהיא לבושה ושיערה בלונדיני. הקולונל מתקשר למשטרה, וגברת באנטרי מתקשרת לחברתה הוותיקה, ג'יין מארפל. חוקרי המשטרה הם אלוף-משנה מלצ'ט והמפקח סלאק. בנתיחה של ד"ר היידוק מתגלה כי הצעירה, הייתה בריאה אך לא בגירה לחלוטין וכי היא נפטרה בין השעות 22:00–00:00 בערב שלפני. עוד התגלה כי היא סוממה ואז נחנקה ולא הושחתה. גברת מארפל שמה לב שהמראה של האישה הזו לא תקין, מציפורניה ועד לבושה. היא משתפת את דולי בתגליות אלה.
באותה העת, אורח במלון, קונווי ג'פרסון, מדווח כי רובי קיין, רקדנית בת 18 ממלון מג'סטיק בדנמות', נעדרת. ג'וזי טרנר, עובדת במלון, מזהה את הגופה כזו של בת דודתה, רובי. האורחים ראו את רובי כבר בשעה 23:00 רוקדת עם ג'ורג' ברטלט, אך זו לא ביצעה את מופע הריקודים הקבוע שלה בחצות. דולי וגברת מארפל הולכות למלון מג'סטיק כדי לחקור עוד על הנושא. קונווי קורא לסר הנרי קליטרינג להצטרף לחקירה; סר הנרי רואה את העלמה מארפל במלון ומזמין אותה להצטרף לניהול החקירה.
דמויות

ג'יין מארפל: תושבת הכפר סנט מרי מיד. בעלת ניסיון רב בפתרון רציחות.
דולי באנטרי: אשת הקולונל, בעלת קשרים ידידותיים עם שכנתה מהכפר, ג'יין מארפל.
קולונל ארתור באנטרי: איש צבא בדימוס, בעלה של דולי, ובעל אדמות נרחבות.
אלוף-משנה מלצ'ט: השוטר הראשי של רדפורדשייר, שם נמצאה הגופה הראשונה.
הפקח סלאק: חוקר חשודים בשתי הרציחות ומבצע את המעצרים. אף על פי ששם משפחתו ("סלאק", בעברית: "מרושל"), הוא יסודי בעבודתו.
ד"ר היידוק: רופא שמבצע את הנתיחה שלאחר המוות בגופה הראשונה, שנמצאה בספרייה של משפחת באנטרי.
קונווי ג'פרסון: איש עשיר השוהה במלון מג'סטיק עם חתנו, כלתו ונכדו החורג. הוא איבד את רגליו בתאונת מטוס; אותה התאונה בה איבד את אשתו מרגרט, בנו פרנק ובתו רוזמונד כמה שנים קודם לכן. הוא חבר ותיק של משפחת באנטרי.
מארק גסקל: אלמנה של רוזמונד ג'פרסון. מתואר כבחור נאה ומהמר. הוא חי עם חותנו בצער משותף שנגרם כתוצאה מהתרסקות המטוס.
אדלייד ג'פרסון: אלמנתו של פרנק ג'פרסון. יש לה בן בשם פיטר קרמודי, בן 9. פיטר נולד לאחר מותו של בעלה הראשון, מייק קרמודי. מתוארת כאמא טובה ואישה אמינה.
אדוארדס: משרתו האישי של קונוויי ג'פרסון. הוא מסכים לדבר עם קלית'רינג, אשר שיתף את המשטרה רק במידע הדרוש.
רובי קין: היא בת דודתה הצעירה של ג'וזי, ורקדנית המשתמשת בשם הבמה הזה. היא נולדה בשם רוזי לג. קונווי ג'פרסון אומר שהוא יאמץ אותה ויהפוך אותה ליורשתו ברגע שישנה את צוואתו. היא גדלה כענייה, והמראה החיצוני שלה היה זהה לזה של בתו רוזמונד. היא לא הייתה דומה לרוזמונד באישיותה, מכיוון שזו הייתה תאבת בצע.
ג'וזי טרנר: היא בת דודתה של רובי, שביקשה ממנה לבוא למלון לרקוד במקומה בזמן שהקרסול שלה נרפא לאחר שסובבה אותו. היא ממולחת, מעשית וחובבת גדולה של כסף.
ריימונד סטאר: נולד כתומאס רמון סטאר. הוא עובד כטניסאי ורקדן במלון מג'סטיק. יש לו תקוות לחזר אחרי אדלייד.
סר הנרי קלית'רינג: מפקד בדימוס של סקוטלנד יארד וידוע כעמיתה של מיס מארפל. הוא נקרא לעזור בחקירה על ידי חברו, קונווי ג'פרסון.
המפקח הרפר: ממשטרת גלנשייר, שם ממוקם המלון. הוא מצטרף לחקירה.
בזיל בלייק: צעיר שעבר לקוטג' מחוץ לסנט מרי מיד, ונהנה מביזוי הדור המבוגר. הוא עובד באולפן קולנוע כ-30 קילומטרים משם, וחוזר הביתה בעיקר בסופי שבוע. גברת מארפל יודעת שבחייו הקודמים הוא היה חלק מצוותי מכבי האש בממלכה המאוחדת, שהציל חיים בבניין בוער ונפצע תוך כדי.
דינה לי: אישה עם שיער בלונדיני שמופיעה בביתו של בלייק. הם נשואים אבל לא מספרים לאף אחד בכפר.
ג'ורג' ברטלט: היה בן זוגה האחרון לריקוד של רובי. יש לו מכונית שחונה במגרש הפתוח של המלון ובהמשך, נגנבת. כמו כן, הוא דווח כנעדר בבוקר העוקב לרצח של רובי. הוא תואר כאיש ביישן.
פמלה ריבס: ילדה מקומית, בת 16 ומדריכת נוער, שהשתתפה באירוע של המדריכים בלילה בו נרצחה רובי; הוריה דיווחו עליה כנעדרת בשעה 21:00; פרק זמן מסוים לאחר שהגיעה לביתה. למחרת, התגלתה גופתה שנמצאה במכוניתו הגנובה והשרופה של ברטלט.
פלורנס סמול: חברתה של פמלה ריבס.
הוגו מקליין: חבר ותיק של אדלייד שרצה להתחתן איתה ובהמשך מצליח בכך.
שם הספר

בהקדמה של הספר, כריסטי מתארת את השם "הגופה בחדר הספרייה" כקלישאה של ספרות בלשית.
היסטוריית יציאות לאור

להלן היסטוריית היציאות לאור של "הגופה בחדר הספרייה" לאורך השנים:
1941, Dodd Mead and Company (ניו יורק), פברואר 1942, כריכה קשה, 245 עמודים
1941, Collins Crime Club (לונדון), מאי 1942, כריכה קשה, 160 עמודים
1946, Pocket Books (ניו יורק), כריכה רכה, (מספר 341), 152 עמודים
1953, ספרי פינגווין, כריכה רכה, (מספר 924), 190 עמודים
1959, Pan Books, כריכה רכה, 157 עמודים (מספר G221)
1960, מ. מזרחי, כריכה רכה, 215 עמודים
1962, ספרי פונטנה (הרפר קולינס), כריכה רכה, 191 עמודים
1972, מהדורת Ulverscroft בהדפסה גדולה, כריכה קשה, 305 עמודים; ISBN [[מיוחד:משאבי ספרות חיצוניים/ISBN 0-85456-102-1|ISBN 0-85456-102-1]]
1973, מ. מזרחי (תל אביב), כריכה רכה, 207 עמודים ISBN 990027091350205171
2005, מהדורת Marple Facsimile (מבוססת על המהדורה הבריטית הראשונה משנת 1942), 7 בנובמבר 2005, כריכה קשה; ISBN [[מיוחד:משאבי ספרות חיצוניים/ISBN 0-00-720844-8|ISBN 0-00-720844-8]]
הרומן הוצג לראשונה בארצות הברית ב-The Saturday Evening Post בשבעה חלקים; החל מ-10 במאי (כרך 213, מספר 45) ועד 21 ביוני 1941 (כרך 213, מספר 51) עם איורים מאת היי רובין.
הערות שוליים

1 2  American Tribute to Agatha Christie, home.insightbb.com
1 2  Peers, Chris; Spurrier, Ralph; Sturgeon, Jamie (March 1999). Collins Crime Club – A checklist of First Editions (Second ed.). Dragonby Press. p. 15.
↑  M. Cook, Narratives of Enclosure in Detective Fiction: The Locked Room Mystery, Springer, 2011-10-12, ISBN 978-0-230-31373-6. (באנגלית)
| --- | --- |
בקרת זהויות :  MusicBrainz work: 6b699e74-ce6f-4e10-9622-14dedd8b4d0c
הילדה גדיאה

| --- | --- |

הילדה גדיאה וצ'ה גווארה בירח דבש בצ'יצ'ן איצה
 לידה:  21 במרץ 1925 לימה, פרו 
 פטירה:  11 בפברואר 1974 (בגיל 48) הוואנה, קובה 
 מדינה:  קובה, פרו 
 השכלה:  האוניברסיטה הלאומית סן מרקוס 
 מפלגה:  American Popular Revolutionary Alliance. 
 בן או בת זוג:  צ'ה גווארה (8 באוגוסט 1955–22 במאי 1959) 
 
הילדה גדיאה אקוסטה (Hilda Gadea Acosta מרץ 1921, לימה, פרו - פברואר 1974, הוואנה, קובה). הייתה כלכלנית פרואנית, מנהיגת שמאל וסופרת. הייתה אשתו הראשונה של צ'ה גווארה.
ביוגרפיה

הילדה גדיאה נולדה בלימה שבפרו. הייתה המזכירה הראשונה של ה-APRA, מפלגת שמאל מרכז פרואנית. בשל פעילותה במפלגה, הוגלתה לבסוף למקסיקו ב-1948.
גדיאה פגשה לראשונה את צ'ה גווארה בגואטמלה בדצמבר 1953. גדיאה וצ'ה הגרו למקסיקו בשל לחץ פוליטי. במקסיקו, הציגה גדיאה את גווארה למורדים קובנים. בספטמבר, 1955 התחתנו גווארה וגדיאה. בפברואר 1956 נולדה בתם הבכורה, הילדיטה גווארה. ובמאי 1959 הם התגרשו.
גדיאה נשארה נאמנה לתנועתו הפוליטית של גווארה ומתה בהוואנה ב-1974.
הערות שוליים

↑  My Life With Che
↑  Rebel Wife, The Washington Post. Retrieved on February 23, 2009.
| --- | --- |
בקרת זהויות :  NLI: 987011093316105171  PLWABN: 9810566112605606  BNE: XX5785133  BnF: cb13179806n (data)  CiNii: DA17529553  GND: 136877443  ISNI: 0000 0000 8395 5822  LCCN: no2002047510  NDL: 001102068  NLG: 72822  SUDOC: 035294736  VIAF: 76455032   WorldCat (עם VIAF): 76455032 
ערך זה הוא קצרמרבנושא אישים. אתם מוזמנים לתרום לוויקיפדיה ו.
הבולים של בור

הנסיכות ההודית בּוֹר (אנ') (Bhor) הוקמה במערב הודו בשנת 1697, הפכה לנסיכות נפרדת בשנת 1818, והוכפפה לשלטון בריטי בשנת 1849. היא התקיימה כחלק מנשיאות בומביי עד שנת 1948, מועד בו הצטרפה להודו. בין השנים 1879–1901 הנפיקה הנסיכות בולי דואר עבור שירות הדואר העצמאי שלה.
בול של בּוֹר, 1879
הרקע להנפקת הבולים

שירותי דואר מקומיים התקיימו החל מן המאה ה-16 בחלק מ-652 הנסיכויות שהיו קיימות בהודו קודם לאיחוד תת-היבשת בחסות הבריטים. הם נועדו תחילה לצרכים רשמיים של השליטים המקומיים, אולם בהדרגה נפתחו לשימוש גם בפני תושבי הנסיכות. מרבית שירותי הדואר התבססו בעיקר על רצים רגליים שנודעו בשם "דאק", אולם ידועים גם שירותי דואר שעשו שימוש בפרשים וברוכבי גמלים.
לאחר שנת 1862 החלו רבים משירותי הדואר של הנסיכויות להנפיק גם בולי דואר משלהם. מערכות דואר אלו פעלו במקביל לשירות הדואר המרכזי שהופעל על ידי השלטון הבריטי, ובמידה רבה התחרו בו. אמנם במרבית המקרים הפיצו שירותי הדואר של הנסיכויות דברי דואר רק בתוך גבולות הנסיכות המקומית, אולם תעריפי המשלוח שהם גבו היו נמוכים מאלו של שירות הדואר המרכזי.
בּוֹר הנפיקה את בול הדואר הראשון שלה בשנת 1879.
הנפקת בולי הדואר

בור הנפיקה בולי דואר בשתי הנפקות נפרדות, בשנת 1879 ובשנת 1901.
הנפקת בולי הדואר > ההנפקה בשנת 1879

במהלך שנת 1879 הודפסו בבור שני בולים, האחד בצורת אליפסה בערך נקוב של חצי אנה, והשני בצורת מלבן בערך נקוב של אנה אחת. שני הבולים הודפסו בצבע אדום (בגוונים שונים של צבע כרמין). הגלופות ששימשו להדפסת הבולים יוצרו באמצעים המוגבלים שעמדו לרשות הנסיכות, והן לא שוכפלו ולא נוצרו מהן לוחות הדפסה. הבולים הוטבעו אחד אחד באמצעות הגלופה המקורית על גיליונות של נייר מייצור מקומי, כשעל כל גיליון הוטבעו 32 בולים.
עיצוב הבולים גם הוא נעשה בפשטות רבה, וכלל כיתוב באלפבית דֶּוַונַאגַּרִי מוקף במסגרת של פס כפול.
בול בערך נקוב של חצי אנה
בול בערך נקוב של 1 אנה
בנוסף לשני הבולים האלו הודפסו באותה הזדמנות בצבע שחור על נייר צבעוני ארבעה בולים נוספים בערכים נקובים של 2 אנה, 4 אנה, 8 אנה, ורופיה אחת. בולים אלו לא נועדו עבור הדואר אלא שימשו כבולי הכנסה.
הנפקת בולי הדואר > ההנפקה בשנת 1901

בשנת 1901 הדפיסה נסיכות בור בול דואר נוסף בערך נקוב של חצי אנה. הבול עוצב בצורה מקצועית יותר, כשבמרכזו שולבה דמותו של שאנקראו צ'ימנאג'יראו פאנט סאצ'יב (אנ'), השליט העשירי של נסיכות בור. הגלופה הוכנה הפעם בידי אנשי מקצוע מחוץ לגבולות הנסיכות, וכללה לוח הדפסה של 21 בולים (שלוש שורות של שבעה בולים כל אחת). לוח ההדפסה הובא אל בור וההדפסה עצמה בוצעה בשיטת בלט על ידי המדפיס הממשלתי של הנסיכות.
בול בערך נקוב של חצי אנה
יש המפקפקים בנחיצותו של הבול הזה לצורכי הדואר, וטוענים כי הונפק אך ורק במטרה למכור אותו לאספני הבולים ברחבי העולם.
הפסקת השימוש בבולי בּוֹר

שירות הדואר המרכזי של הודו, אשר הופעל על ידי הממשל הבריטי, ביקש לבטל את שירותי הדואר המקומיים שהתחרו בו וגרמו לו לאובדן הכנסה. בחלק קטן מן המקרים הגיעו הבריטים להסכם עם הדואר של הנסיכות המקומית, ולפיו הוא ישולב בפעילות הדואר המרכזי, ובחלק אחר של המקרים, דוגמת זה של בּוֹר, הצליח הדואר המרכזי לרכוש את שירות הדואר מידי השליט המקומי ולהפסיק את פעילותו.
בשנת 1895 פתח הדואר האימפריאלי שבשליטת הבריטים סניפים במספר אתרים ברחבי מערב הודו, כולל בעיר בור (אנ') (בירת הנסיכות) ובערים שירוואד (Shirawad), נסיראפור (nasirapur), ופאלי (Pali). פריסה זו אפשרה לדואר המרכזי לתת מענה לצורכי הדואר של בור, ולמעשה לא היה עוד צורך בשירותי הדואר הפנימי של הנסיכות. הבולים שהונפקו בשנת 1879 נותרו בשימוש כבולי שרות בלבד, ושימשו את גורמי הממשל של נסיכות בור. גם הבול שהונפק בשנת 1901 שימש למטרה זו בלבד, ולמעשה כמעט ולא קיימים מכתבים שעליהם הודבק בול זה.
בשנת 1901 הפסיקה בּוֹר להנפיק בולים משלה ועברה להשתמש בבולי הודו.
ערך הבולים בקרב האספנים

בור הנפיקה שלושה בולים בלבד, אולם תהליכי ההדפסה הפרימיטיביים יצרו תשניות רבות של גוון הדיו, סוג הנייר ועובי הנייר. תשניות אלו מספקות לאספנים מקור למחקר בולאי וליצירת אוספים מתקדמים. עיקר תשומת לבם של האספנים מתמקדת בבולי בור שהודבקו על מעטפות ונשלחו בדואר.
לקריאה נוספת

Mackay Robin(Ed), Bhor, International Encyclopedia of Stamps, IPC, 1970, p. 232-233
סטיוארט רוסיטר וג'ון פלואר, אטלס בולי העולם, כרטא, 1989, עמ' 243
הערות שוליים

1 2  Bhor First Issue
↑  The Indian Post Office
1 2 3  India Convention States, Native Feudatory States and Offices Abroad
↑  India, Native Feudatory States
1 2 3 4 5 6 7 8 9 10 11 12  Mackay Robin(Ed), International Encyclopedia of Stamps, p. 232-233
↑  Scott Standard Postage Stamp Catalogue, 2019, Volume 3B, p.359
↑  אטלס בולי העולם, עמ' 243
↑  תשנית –  מונח שנקבע על ידי האקדמיה ללשון העברית כתרגום למונח הלועזי Variety. מונחי האקדמיה ללשון העברית - בולאות (תשנ"א)
↑  Banging the drum for the Uglies - Indian States stamps
הגלקסיה הננסית טוקאן

| --- | --- |
הגלקסיה הננסית טוקאן בתמונה של טלסקופ החלל האבל
הגלקסיה הננסית טוקאן בתמונה של טלסקופ החלל האבל
 נתוני תצפית
 קבוצת כוכבים:  טוקאן
 מגלה:  ראסל לוורי
 תאריך גילוי:  1990
 סוג:  אליפסואידית ננסית
 בהירות נראית:  15.2
 סיווג מורפולוגי:  dSph
 עלייה ישרה:  22ʰ 41ᵐ 49.6ˢ
 נטייה:  ‏10″ ‏25′ ‏64°‏-
 מאפיינים פיזיים
 בהירות מוחלטת:  9.5-
 מרחק:  2,890,000  שנות אור 886,068.19  פארסק
 קוטר:  2,430 שנות אור
 מסה:  ‎6×107‎‏ ☉M
 הסחה לאדום:  194 ק"מ/שנייה
הגלקסיה הננסית טוקאן היא גלקסיה אליפסואידית ננסית שנמצאת בקבוצת הכוכבים טוקאן במרחק של כ-2.9 מיליון שנות אור ממערכת השמש ושייכת לקבוצה המקומית. הגלקסיה התגלתה בשנת 1990 על ידי ראסל לוורי במצפה הכוכבים סטרומלו שבאוסטרליה. בניגוד לרוב הגלקסיות מסוגה, שמהוות גלקסיות לוויין של שביל החלב או של גלקסיית אנדרומדה, הגלקסיה הננסית טוקאן אינה קשורה לאף גלקסיה אחרת ונראה שכבר לפחות 10 מיליארד שנים היא לא עברה שום אינטראקציה עם גוף אחר, ולכן היא אובייקט מעניין למחקר. הגלקסיה נמצאת כ-5 מעלות מדרום-מזרח לכוכב α בטוקאן, אך בשל בהירותה הנמוכה היא אינה מתאימה לצפיית חובבים.
מאפיינים

גודלה הזוויתי של הגלקסיה הוא כ-2.9 דקות קשת שממרחקה שקול לקוטר של כ-2,430 שנות אור. מסתה מוערכת בכ-‎6×107‎ מסות שמש, כמאתיים מיליוניות ממסת שביל החלב, אך מסת הכוכבים הנראים שבה היא רק כ-‎5.6×105‎ מסות שמש, ונראה שהיא מורכבת ברובה מחומר אפל שטיבו אינו ידוע. עוצמת ההארה הכוללת שלה היא פי 550,000 מעוצמת ההארה של השמש והמתכתיות של כוכבי הגלקסיה היא כאחוז בלבד מזאת של השמש, כך שכוכבי הגלקסיה הם זקנים יחסית לכוכבי שביל החלב ונראה שכבר מיליארדי שנים שאין בה יצירה של כוכבים חדשים. הגלקסיה מתרחקת ממערכת השמש במהירות גבוהה יחסית לגלקסיות הקבוצה המקומית של קרוב ל-200 קילומטר בשנייה, ומהירות זו כמו גם מיקומה הרחוק ממרכז הקבוצה המקומית ומהגלקסיות הגדולות של הקבוצה חריגים ביחס לרוב הגלקסיות מסוג זה. הסבר אפשרי הוא שהיא נעה במסלול מאוד אליפטי ביחס למרכז הכובד של הקבוצה המקומית כך שלפני כ-10 מיליארד שנים היא עברה דרך מרכז הקבוצה ואיבדה כך את מרבית הגז החופשי שלה ומאז אין בה יותר יצירת כוכבים חדשים. הסבר אחר הוא שהגלקסיה נוצרה רחוק ממרכז הקבוצה באזור שמושפע כבידתית לא רק מהקבוצה המקומית אלא גם מקבוצת פסל הסמוכה.
הערות שוליים

1 2  SIMBAD: Tucana Dwarf Galaxy
1 2 3 4 5  F. Fraternali, E. Tolstoy, M. J. Irwin & A. A. Cole: Life at the periphery of the Local Group: the kinematics of the Tucana dwarf galaxy, Astronomy & Astrophysics, Vol. 499, Iss. 1, p. 121-128 (2009)
↑  A. W. McConnachie: The Observed Properties of Dwarf Galaxies in and around the Local Group, The Astronomical Journal, Vol. 144, Iss. 1, article id. 4, p. 10 (2012)
↑  NED: Tucana Dwarf Galaxy
↑  R. J. Lavery: Local Group Dwarf Galaxy in Tucana, IAU Circulation, No. 5139, #2 (1990)
↑  A. W. McConnachie: The Observed Properties of Dwarf Galaxies in and around the Local Group, The Astronomical Journal, Vol. 144, Iss. 1, article id. 4, p. 24 (2012)
החלפה (תורת החוגים)

בתורת החוגים, תכונת ההחלפה היא תכונה של מודולים, הנלמדת בקשר לפירוק לסכום ישר (כגון במשפט קרול-שמידט) והרמה של אידמפונטים.
הגדרה

למודול  A יש תכונת ההחלפה הסופית אם בכל מקרה בו  A הוא מחובר ישר בסכום ישר  M=M_{1}\oplus M_{2}, יש פירוק  M=A\oplus (M_{1}'\oplus M_{2}') שבו  M_{1}'\subset M_{1},M_{2},\subset M_{2} (נובע מכאן שכל  M_{i}' הוא מחובר ישר של  M_{i}).
באופן כללי יותר, עבור מונה  \alpha , למודול  A יש תכונת ההחלפה ה- \alpha  אם בכל מקרה בו  A הוא מחובר ישר בסכום ישר 
 M=\bigoplus _{i\in \alpha }M_{i}, יש פירוק  M=A\oplus \bigoplus _{i\in \alpha }M_{i}' שבו  M_{i}'\subset M_{i} לכל  i (וגם כאן נובע שכל  M_{i}' הוא מחובר ישר של  M_{i}). התכונה נעשית חזקה יותר ככל שהמונה  \alpha  גדול יותר. אם  A מקיים את התנאי לכל  \alpha , אומרים שיש לו תכונת ההחלפה (הכללית). כל תכונות ההחלפה הסופיות (ל- 2\leq \alpha <\infty ) שקולות זו לזו.
תכונת ההחלפה הסופית גוררת את תכונת ההחלפה הכללית אם המודול נוצר סופית, או אם הוא סכום ישר של מודולים אי-פרידים; במקרה הכללי זוהי בעיה פתוחה. מודול פרויקטיבי עם תכונת ההחלפה הבת-מניה מקיים את תכונת ההחלפה הכללית.
לכל מודול איג'קטיבי יש תכונת ההחלפה.
תכונת ההחלפה וסכומים ישרים

תכונת ההחלפה ה- \alpha  עוברת ממודול למחובר ישר שלו, ואם היא נכונה לשני מודולים היא נכונה גם לסכום הישר שלהם.
יהי  A מודול אי-פריד (כזה שאינו סכום ישר). אז הוא מקיים את תכונת ההחלפה, אם ורק אם הוא מקיים את תכונת ההחלפה הסופית, אם ורק אם הוא "אי-פריד בחזקה" (כלומר, חוג האנדומורפיזמים שלו הוא מקומי). בפרט, אם המודול אי-פריד, תכונת ההחלפה הסופית גוררת את תכונת ההצבה (שהיא גרסה חזקה של תכונת הצמצום).
תכונת ההחלפה של חוגים

אומרים שלחוג  R יש תכונת ההחלפה, אם הוא מקיים את תכונת ההחלפה כמודול מעל עצמו. למודול  M מעל  R יש תכונת ההחלפה הסופית אם ורק אם לחוג האנדומורפיזמים  \operatorname {End} ({}_{R}M) יש תכונת ההחלפה. חוג  R מקיים את תכונת ההחלפה אם ורק אם אפשר להרים בו אידמפוטנטים מודולו כל אידיאל שמאלי או ימני, אם ורק אם אפשר להרים אידמפוטנטים מודולו רדיקל ג'ייקובסון  \operatorname {Jac} (R) והחוג  R/\operatorname {Jac} (R) מקיים את תכונת ההחלפה
.
הערות שוליים

↑  W. K. Nicholson, Lifting idempotents and exchange rings, Trans. Amer. Math. Soc. 229 (1977), 269–278
האחים דיאמונד

| --- | --- |
 
 ספרי הסדרה
 עדשי השוקולד של הבז Public Enemy Number Two South By South East The French Confection The Blurred Man I Know What You Did Last Wednesday The Greek Who Stole Christmas
 מידע כללי
 מאת:  אנתוני הורוביץ
 שפת המקור:  אנגלית
 סוגה:  מתח, הומור, ספרות בלשית
 הוצאה
 הוצאה:  Walker Books
 תאריך הוצאה:  1986–2011
 הוצאה בעברית
 הוצאה:  זמורה ביתן
 תאריך:  2007
 תרגום:  יוספיה סימון
 סדרה
 מספר ספרים:  7
 
האחים דיאמונד (באנגלית: Diamond Brothers). סדרת ספרים בלשית, פרי עטו של הסופר הבריטי אנתוני הורוביץ. מתארת את עלילות האחים הרברט (טים), הבלש הכושל, ושל אחיו הצעיר, ניקולס סימפל. הספר נכתב מנקודת מבטו של האח הצעיר, ניקולס. ספרי הסדרה מפורסמים בידי ההוצאה הפרטית Walker Books, שגם היא בריטית.